Document ID: 32007R0269

KOMMISSIONENS FORORDNING (EF) Nr. 269/2007
af 14. marts 2007
om udstedelse af licenser til import af visse typer tilberedte eller konserverede citrusfrugter (mandariner osv.) i perioden fra den 11. april 2007 til den 8. november 2007
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3285/94 af 22. december 1994 om den fælles importordning og om ophævelse af forordning (EF) nr. 518/94 (1),
under henvisning til Rådets forordning (EF) nr. 519/94 af 7. marts 1994 om den fælles ordning for indførsel fra visse tredjelande og om ophævelse af forordning (EØF) nr. 1765/82, (EØF) nr. 1766/82 og (EØF) nr. 3420/83 (2),
under henvisning til Kommissionens forordning (EF) nr. 658/2004 af 7. april 2004 om indførelse af endelige beskyttelsesforanstaltninger mod importen af visse tilberedte eller konserverede citrusfrugter (mandariner osv.) (3), særlig artikel 8, stk. 1, og
ud fra følgende betragtninger:
(1)
De mængder, for hvilke der er blevet ansøgt om licens af traditionelle importører og af nye importører i henhold til artikel 5 i forordning (EF) nr. 658/2004, overstiger de mængder, der er til rådighed for produkter med oprindelse i Folkerepublikken Kina (herefter benævnt »Kina«).
(2)
Det er nu nødvendigt for hver importørkategori at fastsætte, hvor stor en del af den mængde, der er ansøgt om, der kan indføres under licens -
UDSTEDT FØLGENDE FORORDNING:
Artikel 1
De importlicenser, der er ansøgt om i henhold til artikel 5, stk. 1, i forordning (EF) nr. 658/2004, udstedes med den i bilaget angivne procentvise andel af den i ansøgningen anførte mængde.
Artikel 2
Denne forordning træder i kraft den 11. april 2007 og anvendes indtil den 8. november 2007.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. marts 2007.

Labels: 3
17
18
5